1. pielikums

Ārlietu ministrijas

2023. gada 12. janvārī

apstiprinātajam

grantu projektu konkursa nolikumam

**Attiecināmo izmaksu klasifikācija**

1. Projekta budžetā attiecināmās izmaksas var plānot divās izmaksu kategorijās:
	1. projekta īstenošanas izmaksas;
	2. projekta administrēšanas izmaksas.
2. Projekta īstenošanas izmaksās ietilpst šādi izdevumi:
	1. atalgojums ekspertam par projekta īstenošanu[[1]](#footnote-1);
	2. dienas naudas un viesnīcas (naktsmītnes) izdevumi ekspertiem;[[2]](#footnote-2)
	3. ceļojumu apdrošināšana.[[3]](#footnote-3) Ceļojumu apdrošināšanu var paredzēt:
		1. Latvijas (nacionālajam) ekspertam uz laiku, kad viņš projekta ietvaros uzturas ārvalstī;
		2. ārvalsts ekspertam uz laiku, kad viņš projekta ietvaros uzturas Latvijas Republikā vai ārvalstī, kas nav viņa dzīvesvietas valsts;
		3. projekta mērķa grupas dalībniekam (ārvalstniekam) uz laiku, kad viņš projekta ietvaros uzturas Latvijas Republikā vai ārvalstī, kas nav viņa dzīvesvietas valsts;
	4. ceļa (transporta) izdevumi[[4]](#footnote-4):
		1. dzelzceļa transportu, gaisa transportu, ūdenstransportu, starpvalstu koplietošanas autotransportu (autobusu) biļetes drīkst iegādāties tikai ekonomiskajā klasē;
		2. izdevumus par taksometra izmantošanu drīkst plānot tikai par braukšanu līdz lidostai, dzelzceļa stacijai, autoostai, kuģu piestātnei un no tām (arī no dzīvesvietas un atpakaļ);
	5. izdevumi, kas saistīti ar vīzu kārtošanu;
	6. telpu noma;
	7. izdevumi par pakalpojumiem, kas nepieciešami projekta īstenošanai (tai skaitā ēdināšana, sakaru pakalpojumi, COVID-19 medicīniskie izmeklējumi, kas saistīti ar spēkā esošajiem epidemioloģiskās drošības pasākumiem Covid-19 infekcijas izplatības ierobežošanai);
	8. izdevumi priekšmetu (preces, kuru vērtība nav augstāka par 500,00 *euro* un kuru kalpošanas ilgums nepārsniedz vienu gadu) iegādei, kas nepieciešamas projekta mērķa sasniegšanai un vienlaikus netiek izmantota kā tehniskais atbalsts projekta īstenotāja administratīvo funkciju nodrošināšanai;
	9. izdevumi pamatlīdzekļu (preces, kuru vērtība ir augstāka par 500,00 *euro* un kuru kalpošanas ilgums pārsniedz vienu gadu) iegādei, kas nepieciešamas projekta mērķa sasniegšanai un vienlaikus netiek izmantota kā tehniskais atbalsts projekta īstenotāja administratīvo funkciju nodrošināšanai;
	10. izdevumi lietotu preču iegādei. Iegādājoties lietotas preces, ievēro šādus noteikumus:
		1. preču cena nepārsniedz preču tirgus vērtību, ievērojot samazināto tehniskās un saimnieciski lietderīgās izmantošanas laiku, un ir mazāka nekā līdzīgu jaunu preču cena;
		2. precēm piemīt tehniskās īpašības, kas nepieciešamas darbībai, un preces atbilst piemērojamām normām un standartiem;
	11. izdevumi kancelejas preču iegādei;
	12. reprezentācijas izdevumi;
	13. informācijas un publicitātes izdevumi (piemēram, informatīvie materiāli, publikācijas presē);
	14. maksājumi bankai par jaunu kontu atvēršanu un komisijas maksas;
3. Projekta administrēšanas izmaksās ietilpst šādi izdevumi:
	1. atalgojums projekta administratīvajam personālam[[5]](#footnote-5):
		1. projekta vadītājam;
		2. projekta koordinatoram;
		3. grāmatvedim;
		4. citam projekta administrēšanā iesaistītajam personālam
	2. uz projektu attiecināmos sakaru izdevumus, ēku, biroja telpu nomu un komunālos izdevumus, biroja iekārtas, inventāra un aparatūras remonta, tehniskās apkalpošanas izmaksas, biroja iekārtu un inventāra īri un nomu, citus ar projekta administrēšanu saistītos pakalpojumus.
4. Projekta administrēšanas izmaksas nedrīkst pārsniegt 20% no kopējā projekta budžeta līguma slēgšanas brīdī. Ja projekta īstenošanas laikā tiek samazināts projekta finansējuma apmērs, projekta administrēšanas izmaksas nedrīkst pārsniegt 30% no kopējā budžeta projekta aktivitāšu īstenošanas perioda beigās.
1. Ministru kabineta 2010. gada 27. jūlija noteikumi Nr. 672 "Noteikumi par attīstības sadarbības projekta īstenošanā iesaistītās personas maksimālo atlīdzību, dienas naudu un viesnīcas (naktsmītnes) izdevumu apmēru" [↑](#footnote-ref-1)
2. Ministru kabineta 2010. gada 12. oktobra noteikumi Nr. 969 “Kārtība, kādā atlīdzināmi ar komandējumiem saistītie izdevumi” un Ministru kabineta 2010. gada 27. jūlija noteikumi Nr. 672. [↑](#footnote-ref-2)
3. Ministru kabineta 2010. gada 12. oktobra noteikumi Nr. 969 [↑](#footnote-ref-3)
4. Ministru kabineta 2010. gada 12. oktobra noteikumi Nr. 969 [↑](#footnote-ref-4)
5. Atalgojumu projekta administratīvajam personālam aprēķina saskaņā ar Ministru kabineta 2010. gada 27. jūlija noteikumiem Nr. 672 "Noteikumi par attīstības sadarbības projekta īstenošanā iesaistītās personas maksimālo atlīdzību, dienas naudu un viesnīcas (naktsmītnes) izdevumu apmēru". [↑](#footnote-ref-5)